CELEX: 32012R0932
Language: fi
Date: 2012-10-03 00:00:00
Title: Komission asetus (EU) N:o 932/2012, annettu 3 päivänä lokakuuta 2012 , Euroopan parlamentin ja neuvoston direktiivin 2009/125/EY täytäntöönpanemisesta kotitalouksien kuivausrumpujen ekologista suunnittelua koskevien vaatimusten osalta  ETA:n kannalta merkityksellinen teksti

12.10.2012   
            
            
               FI
            
            
               Euroopan unionin virallinen lehti
            
            
               L 278/1
            
         KOMISSION ASETUS (EU) N:o 932/2012,
   annettu 3 päivänä lokakuuta 2012,
   Euroopan parlamentin ja neuvoston direktiivin 2009/125/EY täytäntöönpanemisesta kotitalouksien kuivausrumpujen ekologista suunnittelua koskevien vaatimusten osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon energiaan liittyvien tuotteiden ekologiselle suunnittelulle asetettavien vaatimusten puitteista 21 päivänä lokakuuta 2009 annetun Euroopan parlamentin ja neuvoston direktiivin 2009/125/EY (1) ja erityisesti sen 15 artiklan 1 kohdan,
   on kuullut ekologisen suunnittelun kuulemisfoorumia,
   sekä katsoo seuraavaa:
   
               (1)
            
            
               Direktiivin 2009/125/EY nojalla komission olisi asetettava ekologista suunnittelua koskevia vaatimuksia eli ekosuunnitteluvaatimuksia energiaan liittyville tuotteille, jotka edustavat merkittävää myyntivolyymiä ja kauppaa ja aiheuttavat merkittävän ympäristövaikutuksen ja joihin liittyy merkittäviä mahdollisuuksia ympäristövaikutusten parantamiseen ilman, että siitä aiheutuu kohtuuttomia kustannuksia.
            
         
               (2)
            
            
               Direktiivin 2009/125/EY 16 artiklan 2 kohdan a alakohdan mukaan komission olisi tarpeen mukaan otettava käyttöön täytäntöönpanotoimenpiteitä, jotka koskevat kodinkoneita, kuten kotitalouksien kuivausrumpuja.
            
         
               (3)
            
            
               Komissio on tehnyt taustaselvityksen, jossa analysoidaan kotitalouksissa yleisesti käytettäviin kuivausrumpuihin liittyviä teknisiä, taloudellisia ja ympäristönäkökohtia. Selvitys on tehty yhdessä unionista ja sen ulkopuolisista maista tulevien sidosryhmien ja intressitahojen kanssa ja sen tulokset on julkistettu.
            
         
               (4)
            
            
               Tämän asetuksen tulisi kattaa tuotteet, jotka on suunniteltu pyykin kuivaamiseen kotitalouksissa.
            
         
               (5)
            
            
               Kotitalouksien kuivaavilla pyykinpesukoneilla on tiettyjä erityisominaisuuksia, joiden vuoksi ne tulisi jättää tämän asetuksen soveltamisalan ulkopuolelle.
            
         
               (6)
            
            
               Tämän asetuksen soveltamisen kannalta merkityksellinen kotitalouksien kuivausrumpuihin liittyvä ympäristönäkökohta on käytönaikainen energiankulutus. Kotitalouksien kuivausrumpujen vuotuisen sähkönkulutuksen arvioitiin olleen vuonna 2005 Euroopan unionissa 21 terawattituntia. Jos erityistoimenpiteitä ei toteuteta, vuotuisen sähkönkulutuksen ennustetaan kasvavan 31 terawattituntiin vuonna 2020. Taustaselvitys osoittaa, että tämän asetuksen soveltamisalaan kuuluvien tuotteiden energiankulutusta voidaan vähentää huomattavasti.
            
         
               (7)
            
            
               Taustaselvitys osoittaa, etteivät muita direktiivin 2009/125/EY liitteessä I olevassa 1 osassa tarkoitettuja ekologisen suunnittelun parametreja koskevat vaatimukset ole tarpeen, koska kotitalouksien kuivausrumpujen käytönaikainen energiankulutus on ylivoimaisesti tärkein ympäristönäkökohta. Direktiivin 2009/125/EY 6 artiklan 2 kohdan mukaan jäsenvaltiot eivät saa niihin liitteessä I olevassa 1 osassa tarkoitettuihin tuotteiden ekologisen suunnittelun parametreihin, joiden osalta tässä asetuksessa ei edellytetä ekologisen suunnittelun vaatimusta, liittyviin ekologisen suunnittelun vaatimuksiin liittyvillä perusteilla kieltää, rajoittaa tai haitata kotitalouksien kuivausrumpujen markkinoille saattamista ja/tai käyttöönottoa alueellaan.
            
         
               (8)
            
            
               Kotitalouksien kuivausrumpujen energiankulutusta olisi vähennettävä olemassa olevilla kustannustehokkailla avoimilla teknologioilla, joiden avulla voidaan alentaa näiden tuotteiden hankinnasta ja käytöstä aiheutuvia kokonaiskustannuksia.
            
         
               (9)
            
            
               Ekosuunnitteluvaatimusten ei tulisi vaikuttaa tuotteen toiminnallisuuteen loppukäyttäjän näkökulmasta eikä aiheuttaa kielteisiä terveys-, turvallisuus- tai ympäristövaikutuksia. Erityisesti olisi varmistettava, että käytönaikaisen energiankulutuksen vähenemisestä saatava hyöty on suurempi kuin tuotanto- ja käytöstäpoistovaiheissa mahdollisesti tapahtuva ympäristövaikutusten lisääntyminen.
            
         
               (10)
            
            
               Ekosuunnitteluvaatimukset olisi otettava käyttöön vaiheittain, jotta valmistajille jäisi riittävästi aikaa tämän asetuksen soveltamisalaan kuuluvien tuotteiden uudelleensuunnitteluun. Aikataulu olisi laadittava niin, että markkinoilla jo olevien laitteiden toiminnallisuuteen liittyvät kielteiset vaikutukset vältetään ja loppukäyttäjille ja valmistajille, erityisesti pk-yrityksille, aiheutuvat kustannusvaikutukset otetaan huomioon samalla, kun varmistetaan tämän asetuksen tavoitteiden saavuttaminen kohtuullisessa ajassa.
            
         
               (11)
            
            
               Asianomaisia tuoteparametreja koskevissa mittauksissa olisi käytettävä luotettavia, tarkkoja ja toistettavissa olevia mittausmenetelmiä, joissa otetaan huomioon yleisesti parhaana pidetyt mittausmenetelmät, mukaan luettuina teknisiä standardeja ja määräyksiä ja tietoyhteiskunnan palveluja koskevia määräyksiä koskevien tietojen toimittamisessa noudatettavasta menettelystä 22 päivänä kesäkuuta 1998 annetun Euroopan parlamentin ja neuvoston direktiivin 98/34/EY (2) liitteessä I lueteltujen eurooppalaisten standardointielinten hyväksymät yhdenmukaistetut standardit, jos niitä on saatavilla.
            
         
               (12)
            
            
               Tässä asetuksessa olisi direktiivin 2009/125/EY 8 artiklan mukaisesti täsmennettävä sovellettavat vaatimustenmukaisuuden arviointimenetelmät.
            
         
               (13)
            
            
               Vaatimustenmukaisuuden tarkastamisen helpottamiseksi valmistajien olisi annettava direktiivin 2009/125/EY liitteissä V ja VI tarkoitetussa teknisessä dokumentaatiossa myös tällä asetuksella asetettuihin vaatimuksiin liittyvät tiedot.
            
         
               (14)
            
            
               Tässä asetuksessa säädettyjen oikeudellisesti sitovien vaatimusten lisäksi olisi määriteltävä parasta saatavilla olevaa teknologiaa koskevat ohjeelliset viitearvot, jotta voidaan varmistaa, että tämän asetuksen soveltamisalaan kuuluvien tuotteiden elinkaarenaikaista ympäristönsuojelullista tasoa koskevat tiedot ovat laajasti ja helposti saatavilla.
            
         
               (15)
            
            
               Tässä asetuksessa säädetyt toimenpiteet ovat direktiivin 2009/125/EY 19 artiklan 1 kohdalla perustetun komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Kohde ja soveltamisala
   1.   Tällä asetuksella vahvistetaan ekosuunnitteluvaatimukset kotitalouksien verkkosähköä käyttävien ja kaasukäyttöisten kuivausrumpujen ja kalustepeitteisten kotitalouksien kuivausrumpujen markkinoille saattamiselle, mukaan luettuina laitteet, joita myydään muuhun kuin kotitalouskäyttöön.
   2.   Tätä asetusta ei sovelleta kotitalouksien kuivaaviin pyykinpesukoneisiin eikä kotitalouksien kuivauslinkoihin.
   2 artikla
   Määritelmät
   Tässä asetuksessa sovelletaan direktiivin 2009/125/EY 2 artiklassa vahvistettujen määritelmien lisäksi seuraavia määritelmiä:
   
               1)
            
            
               ’Kotitalouksien kuivausrummulla’ tarkoitetaan laitetta, jossa kuivataan tekstiilejä pyörivässä rummussa, jonka läpi johdetaan kuumaa ilmaa ja joka on suunniteltu pääasiallisesti muuhun kuin ammattikäyttöön.
            
         
               2)
            
            
               ’Kalustepeitteisellä kotitalouksien kuivausrummulla’ tarkoitetaan kotitalouksien kuivausrumpua, joka on tarkoitettu asennettavaksi kaappiin, sille varattuun syvennykseen tai vastaavaan paikkaan ja joka vaatii kalusteoven.
            
         
               3)
            
            
               ’Kotitalouksien kuivaavalla pyykinpesukoneella’ tarkoitetaan kotitalouksien pyykinpesukonetta, jossa on sekä linkoustoiminto että valmius tekstiilien kuivaamiseen, yleensä kuumentamalla ja rumpukuivaamalla.
            
         
               4)
            
            
               ’Kotitalouksien kuivauslingolla’ tarkoitetaan laitetta, jossa tekstiileistä poistetaan vesi linkoamalla pyörivässä rummussa, minkä jälkeen vesi poistetaan automaattisesti pumpulla; laite on suunniteltu pääasiallisesti muuhun kuin ammattikäyttöön.
            
         
               5)
            
            
               ’Hormiin liitettävällä kuivausrummulla’ tarkoitetaan kuivausrumpua, johon johdetaan ilmaa, joka tuulettaa kosteuden tekstiileistä huoneeseen tai ulkoilmaan.
            
         
               6)
            
            
               ’Kondensoivalla kuivausrummulla’ tarkoitetaan kuivausrumpua, jossa on joko kondensoiva tai muuta menetelmää käyttävä laite kosteuden poistamiseksi kuivaukseen käytetystä ilmasta.
            
         
               7)
            
            
               ’Automaattisella kuivausrummulla’ tarkoitetaan kuivausrumpua, joka lopettaa kuivauksen havaittuaan johtokykyä tai lämpötilaa mittaamalla tekstiilien saavuttaneen tietyn kosteuspitoisuuden.
            
         
               8)
            
            
               ’Muulla kuin automaattisella kuivausrummulla’ tarkoitetaan kuivausrumpua, joka lopettaa kuivauksen ennalta määrätyn ajan kuluttua joko ajastimen avulla tai käsikäyttöisesti.
            
         
               9)
            
            
               ’Ohjelmalla’ tarkoitetaan sarjaa ennalta määriteltyjä toimintoja, joiden valmistaja on ilmoittanut sopivan tietyntyyppisten tekstiilien kuivaukseen.
            
         
               10)
            
            
               ’Kuivausohjelmalla’ tarkoitetaan valitulle ohjelmalle määriteltyä täydellistä kuivausprosessia.
            
         
               11)
            
            
               ’Ohjelman kestolla’ tarkoitetaan aikaa, joka kuluu ohjelman käynnistymisestä sen loppumiseen lukuun ottamatta käyttäjän ohjelmoimaa viivettä.
            
         
               12)
            
            
               ’Nimelliskapasiteetilla’ tarkoitetaan valmistajan 0,5 kilogramman tarkkuudella ilmoittamaa tietyntyyppisten kuivien tekstiilien enimmäismassaa, joka kotitalouksien kuivausrummussa voidaan käsitellä valitulla ohjelmalla, kun kone on täytetty valmistajan ohjeiden mukaisesti.
            
         
               13)
            
            
               ’Vajaalla täytöllä’ tarkoitetaan puolta kotitalouksien kuivausrummun nimelliskapasiteetista tietyllä ohjelmalla.
            
         
               14)
            
            
               ’Kondensointiteholla’ tarkoitetaan kondensoivan kuivausrummun kondensoiman kosteusmassan ja tekstiileistä kuivausohjelman lopussa poistetun kosteusmassan välistä suhdetta.
            
         
               15)
            
            
               ’Pois päältä -tilalla’ tarkoitetaan tilaa, jossa kotitalouksien kuivausrumpu on kytketty pois päältä loppukäyttäjän tavanomaiseen käyttöön tarkoitetuilla laitteen säätimillä tai kytkimillä ja jossa se saavuttaa alhaisimman tehonkulutuksensa, joka voi jatkua määräämättömän ajan, kun kotitalouksien kuivausrumpu on kytketty virtalähteeseen ja sitä käytetään valmistajan ohjeiden mukaisesti. Jos loppukäyttäjän käytettävissä ei ole säätimiä tai kytkimiä, pois päältä -tilalla tarkoitetaan tilaa, joka saavutetaan, kun kotitalouksien kuivausrumpu palaa itsestään pysyvään tehonkulutustilaan.
            
         
               16)
            
            
               ’Päälle jätettynä -tilalla’ tarkoitetaan alhaisinta tehonkulutustilaa, joka voi jatkua määräämättömän ajan sen jälkeen kun ohjelma on loppunut eikä loppukäyttäjä enää tee muita toimenpiteitä kotitalouksien kuivausrummun tyhjentämisen lisäksi.
            
         
               17)
            
            
               ’Vastaavalla kotitalouksien kuivausrummulla’ tarkoitetaan markkinoille saatettua kotitalouksien kuivausrummun mallia, jolla on sama nimelliskapasiteetti, samat tekniset ja suoritusominaisuudet, sama energiankulutus ja kondensoivan rummun ollessa kyseessä sama kondensointiteho sekä sama vakiopuuvillaohjelman kesto ja sama äänitaso kuivauksen aikana kuin toisessa kotitalouksien kuivausrummun mallissa, jonka sama valmistaja on saattanut markkinoille eri tuotenumerolla.
            
         
               18)
            
            
               ’Vakiopuuvillaohjelmalla’ tarkoitetaan puuvillatekstiilien kuivausohjelmaa, jossa tekstiilien alkuperäisen kosteuspitoisuuden ollessa 60 prosenttia jäljelle jäävä kosteuspitoisuus on 0 prosenttia.
            
         3 artikla
   Ekosuunnitteluvaatimukset
   Kotitalouksien kuivausrumpujen yleiset ekosuunnitteluvaatimukset asetetaan liitteessä I olevassa 1 kohdassa. Kotitalouksien kuivausrumpujen erityiset ekosuunnitteluvaatimukset asetetaan liitteessä I olevassa 2 kohdassa.
   Ekosuunnitteluvaatimuksia ei ole tarpeellista asettaa muiden direktiivin 2009/125/EY liitteessä I olevassa 1 osassa tarkoitettujen ekologisen suunnittelun parametrien osalta.
   4 artikla
   Vaatimustenmukaisuuden arviointi
   1.   Direktiivin 2009/125/EY 8 artiklassa tarkoitettu vaatimustenmukaisuuden arviointimenettely on joko mainitun direktiivin liitteessä IV säädetty sisäinen suunnittelun valvonta tai mainitun direktiivin liitteessä V säädetty hallintajärjestelmä.
   2.   Direktiivin 2009/125/EY 8 artiklan mukaista vaatimustenmukaisuuden arviointia varten laadittavaan tekniseen dokumentaatioon on sisällyttävä jäljennös tämän asetuksen liitteen II mukaisista laskelmista.
   Jos tietyn kotitalouksien kuivausrumpumallin teknisessä dokumentaatiossa on tietoja, jotka on laskettu laitteen suunnittelun perusteella tai ekstrapoloimalla muista vastaavista kotitalouksien kuivausrummuista tai molemmilla näistä tavoista, tekniseen dokumentaatioon on sisällyttävä yksityiskohtaiset tiedot tällaisista laskelmista tai ekstrapolaatioista tai molemmista sekä valmistajan tekemistä testeistä laskelmien paikkansapitävyyden tarkastamiseksi. Tällaisissa tapauksissa tekniseen dokumentaatioon on sisällyttävä myös luettelo kaikista muista vastaavista kotitalouksien kuivausrumpumalleista, joiden osalta tekniseen dokumentaatioon sisältyvät tiedot on saatu samalla tavoin.
   5 artikla
   Tarkastusmenettely markkinavalvontaa varten
   Jäsenvaltioiden on noudatettava tämän asetuksen liitteessä III kuvattua tarkastusmenettelyä suorittaessaan direktiivin 2009/125/EY 3 artiklan 2 kohdassa tarkoitettuja markkinavalvontatarkastuksia tämän asetuksen liitteessä I asetettujen vaatimusten osalta.
   6 artikla
   Viitearvot
   Markkinoiden parhaiten suoriutuvia kotitalouksien kuivausrumpuja tämän asetuksen voimaantuloajankohtana edustavat ohjeelliset viitearvot esitetään liitteessä IV.
   7 artikla
   Uudelleentarkastelu
   Komissio tarkastelee tätä asetusta uudelleen teknologian kehityksen valossa viimeistään viiden vuoden kuluttua sen voimaantulosta ja esittää uudelleentarkastelun tulokset ekologisen suunnittelun kuulemisfoorumille. Tässä uudelleentarkastelussa on arvioitava erityisesti liitteessä III annettuja tarkastuksissa sallittuja poikkeamia ja hormiin liitettävien laitteiden tehokkuutta.
   8 artikla
   Voimaantulo ja soveltaminen
   1.   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   2.   Sitä sovelletaan 1 päivästä marraskuuta 2013.
   Kuitenkin tästä poiketen
   
               a)
            
            
               liitteessä I olevan 1 kohdan 1 ja 2 alakohdassa asetettuja yleisiä ekosuunnitteluvaatimuksia sovelletaan 1 päivästä marraskuuta 2014;
            
         
               b)
            
            
               liitteessä I olevan 2 kohdan 2 alakohdassa asetettuja erityisiä ekosuunnitteluvaatimuksia sovelletaan 1 päivästä marraskuuta 2015.
            
         
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 3 päivänä lokakuuta 2012.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 285, 31.10.2009, s. 10.
   
      (2)  EYVL L 204, 21.7.1998, s. 37.
   
      LIITE I
      
         Ekosuunnitteluvaatimukset
      
      1.   Yleiset ekosuunnitteluvaatimukset
      
      
                  1.1
               
               
                  Kotitalouksien kuivausrumpujen energiankulutuksen ja muiden parametrien laskennassa on käytettävä kuivausohjelmaa, joka kuivaa puuvillapyykin (jonka lähtökosteus on 60 prosenttia) 0 prosentin jäännöskosteuteen (jäljempänä ’vakiopuuvillaohjelma’). Kuivausohjelman on käytävä selvästi ilmi kotitalouksien kuivausrummun ohjelmavalitsimesta (ohjausvalitsimista) tai näytöstä, jos sellainen on, tai molemmista, ja se on ilmoitettava nimellä ”vakiopuuvillaohjelma” tai yhdenmukaisella symbolilla tai näiden sopivalla yhdistelmällä ja asetettava oletusohjelmaksi kotitalouksien kuivausrummuissa, jotka on varustettu automaattisella ohjelmanvalinnalla tai muulla toiminnolla, joka automaattisesti valitsee kuivausohjelman tai säilyttää ohjelman valinnan. Jos kyseessä on automaattinen kuivausrumpu, ”vakiopuuvillaohjelman” on oltava automaattinen.
               
            
                  1.2
               
               
                  Valmistajan toimittamassa ohjekirjassa on ilmoitettava:
                  
                              a)
                           
                           
                              tieto vakiopuuvillaohjelmasta ja tarkennettava, että se sopii tavallisten märkien puuvillatekstiilien kuivaukseen ja että se on energiankulutuksen kannalta tehokkain ohjelma märän puuvillapyykin kuivaamiseen;
                           
                        
                              b)
                           
                           
                              tehonkulutus pois päältä -tilassa ja päälle jätettynä -tilassa;
                           
                        
                              c)
                           
                           
                              ohjeelliset tiedot ohjelman kestosta ja energiakulutuksesta tärkeimmillä kuivausohjelmilla sekä täydellä että tarvittaessa vajaalla rummulla.
                           
                        
            2.   Erityiset ekosuunnitteluvaatimukset
      
      Kotitalouksien kuivausrumpujen on täytettävä seuraavat vaatimukset:
      
                  2.1
               
               
                  Marraskuun 1 päivästä 2013:
                  
                              —
                           
                           
                              energiatehokkuusindeksin (EEI) on oltava pienempi kuin 85,
                           
                        
                              —
                           
                           
                              kondensoivien kotitalouksien kuivausrumpujen painotetun kondensointitehon on oltava alle 60 prosenttia.
                           
                        
            
                  2.2
               
               
                  Marraskuun 1 päivästä 2015:
                  
                              —
                           
                           
                              kondensoivien kotitalouksien kuivausrumpujen energiatehokkuusindeksin (EEI) on oltava pienempi kuin 76,
                           
                        
                              —
                           
                           
                              kondensoivien kotitalouksien kuivausrumpujen painotetun kondensointitehon on oltava alle 70 prosenttia.
                           
                        Energiatehokkuusindeksi (EEI) ja painotettu kondensointiteho lasketaan liitteen II mukaisesti.
               
            
   
      LIITE II
      
         Energiatehokkuusindeksin ja painotetun kondensointitehon laskemismenetelmä
      
      1.   ENERGIATEHOKKUUSINDEKSIN LASKEMINEN
      Kotitalouksien kuivausrumpumallin energiatehokkuusindeksin (EEI) laskemiseksi kotitalouksien kuivausrummun painotettua vuotuista energiankulutusta vakiopuuvillaohjelmalla täydellä ja vajaalla rummulla verrataan sen vuotuiseen standardienergiankulutukseen.
      
                  a)
               
               
                  Energiatehokkuusindeksi (EEI) lasketaan seuraavasti ja pyöristetään yhteen desimaaliin:
                  
                     
                  jossa:
                  —   AEC= kotitalouksien kuivausrummun painotettu vuotuinen energiankulutus,
                  —   SAEC= kotitalouksien kuivausrummun vuotuinen standardienergiankulutus.
               
            
                  b)
               
               
                  Vuotuinen standardienergiankulutus (SAEC
                     ) lasketaan kilowattitunteina vuodessa seuraavasti ja pyöristetään kahteen desimaaliin:
                  
                              —
                           
                           
                              kaikille muille kuin hormiin liitettäville kotitalouksien kuivausrummuille:
                              
                                 
                           
                        
                              —
                           
                           
                              hormiin liitettäville kotitalouksien kuivausrummuille:
                              
                                 
                           
                        jossa:
                  
                              —
                           
                           
                              
                                 c on kotitalouksien kuivausrummun nimelliskapasiteetti vakiopuuvillaohjelmalle,
                           
                        
                              —
                           
                           
                              
                                 Tt
                                  on painotettu ohjelman kesto vakiopuuvillaohjelmalle.
                           
                        
            
                  c)
               
               
                  Painotettu vuotuinen energiankulutus (AEC
                     ) lasketaan kilowattitunteina vuodessa seuraavasti ja pyöristetään kahteen desimaaliin:
                  
                              i)
                           
                           
                              
                                 
                              jossa:
                              —   Et= painotettu energiankulutus kilowattitunteina ja pyöristettynä kahteen desimaaliin,
                              —   Po= vakiopuuvillaohjelman tehonkulutus pois päältä -tilassa täydellä rummulla watteina pyöristettynä kahteen desimaaliin,
                              —   Pl= vakiopuuvillaohjelman tehonkulutus päälle jätettynä -tilassa täydellä rummulla watteina pyöristettynä kahteen desimaaliin,
                              —   Tt= painotettu ohjelman kesto minuutteina ja pyöristettynä lähimpään täyteen minuuttiin,
                              —   160= vakiokuivausohjelmien kokonaismäärä vuodessa.
                           
                        
                              ii)
                           
                           
                              Kun kotitalouksien kuivausrumpu on varustettu tehonhallintajärjestelmällä ja se siirtyy automaattisesti pois päältä -tilaan ohjelman päätyttyä, painotettu vuotuinen energiankulutus (AEC
                                 ) lasketaan ottaen huomioon päälle jätettynä -tilan tosiasiallinen kesto seuraavan kaavan mukaisesti:
                              jossa:
                              —   Tl= päälle jätettynä -tilan kesto vakiopuuvillaohjelmalla täydellä rummulla minuutteina ja pyöristettynä lähimpään täyteen minuuttiin.
                           
                        
            
                  d)
               
               
                  Painotettu ohjelman kesto (Tt
                     ) vakiopuuvillaohjelmalle lasketaan minuutteina seuraavasti ja pyöristetään lähimpään täyteen minuuttiin:
                  
                     
                  jossa:
                  —   Tdry= ohjelman kesto vakiopuuvillaohjelmalla täydellä rummulla minuutteina ja pyöristettynä lähimpään minuuttiin,
                  —   Tdry½= ohjelman kesto vakiopuuvillaohjelmalla vajaalla rummulla minuutteina ja pyöristettynä lähimpään minuuttiin.
               
            
                  e)
               
               
                  Painotettu energiankulutus (Et
                     ) lasketaan kilowattitunteina seuraavasti ja pyöristetään kahteen desimaaliin:
                  
                     
                  jossa:
                  —   Edry= energiankulutus vakiopuuvillaohjelmalla täydellä rummulla kilowattitunteina pyöristettynä kahteen desimaaliin,
                  —   Edry½= energiankulutus vakiopuuvillaohjelmalla vajaalla rummulla kilowattitunteina pyöristettynä kahteen desimaaliin.
               
            
                  f)
               
               
                  Kaasukäyttöisten kotitalouksien kuivausrumpujen energiankulutus vakiopuuvillaohjelmalla täydellä ja vajaalla rummulla lasketaan kilowattitunteina ja pyöristetään kahteen desimaaliin seuraavasti:
                  
                     
                  
                     
                  jossa:
                  —   Egdry= vakiopuuvillaohjelman kaasunkulutus täydellä rummulla kilowattitunteina pyöristettynä kahteen desimaaliin,
                  —   Egdry½= vakiopuuvillaohjelman kaasunkulutus vajaalla rummulla kilowattitunteina pyöristettynä kahteen desimaaliin,
                  —   Egdry,a= kaasukäyttöisen kuivausrummun vakiopuuvillaohjelman sähkönkulutus täydellä rummulla kilowattitunteina pyöristettynä kahteen desimaaliin,
                  —   Egdry½,a= kaasukäyttöisen kuivausrummun vakiopuuvillaohjelman sähkönkulutus vajaalla rummulla kilowattitunteina pyöristettynä kahteen desimaaliin,
                  —   fg= 2,5.
               
            2.   PAINOTETUN KONDENSOINTITEHON LASKEMINEN
      Ohjelman kondensointiteholla tarkoitetaan kondensoivan kotitalouksien kuivausrummun säiliöön kondensoituneen ja kerätyn kosteusmassan ja tekstiileistä kuivausohjelman aikana poistetun kosteusmassan välistä suhdetta, jolloin jälkimmäinen tarkoittaa koetäyttöön käytettyjen märkien tekstiilien massan (ennen kuivausta) ja koetäyttöön käytettyjen tekstiilien massan (kuivauksen jälkeen) erotusta. Painotetun kondensointitehon laskemiseksi huomioon otetaan keskimääräinen kondensointiteho vakiopuuvillaohjelmalla sekä täydellä että vajaalla rummulla.
      Ohjelman painotettu kondensointiteho (Ct
         ) lasketaan prosentteina ja pyöristetään lähimpään täyteen prosenttiin seuraavasti:
      
         
      jossa:
      —   Cdry= keskimääräinen kondensointiteho vakiopuuvillaohjelmalla täydellä rummulla,
      —   Cdry½= keskimääräinen kondensointiteho vakiopuuvillaohjelmalla vajaalla rummulla.
      Keskimääräinen kondensointiteho C lasketaan testiajojen kondensointitehoista ja ilmaistaan prosentteina seuraavasti:
      
         
      jossa:
      
                  —
               
               
                  
                     n on testiajojen lukumäärä; valitulle ohjelmalle on tehtävä vähintään neljä validia testiajoa,
               
            
                  —
               
               
                  
                     j on testiajon järjestysnumero,
               
            
                  —
               
               
                  
                     Wwj
                      on kondensointisäiliöön testiajon j aikana kerääntyneen veden massa,
               
            
                  —
               
               
                  
                     Wi
                      on testiajoon käytettyjen tekstiilien märkämassa ennen kuivausta,
               
            
                  —
               
               
                  
                     Wf
                      on testiajoon käytettyjen tekstiilien massa kuivauksen jälkeen.
               
            
   
      LIITE III
      
         Tarkastusmenettely markkinavalvontaa varten
      
      Tässä asetuksessa säädettyjen vaatimusten noudattamiseksi ja niiden noudattamisen varmentamiseksi tarvittavissa mittauksissa ja laskelmissa on käytettävä yhdenmukaistettuja standardeja, joiden viitenumerot on julkaistu Euroopan unionin virallisessa lehdessä, tai muita luotettavia, tarkkoja ja toistettavissa olevia menetelmiä, joissa otetaan huomioon yleisesti parhaana pidetyt menetelmät ja joiden tulosten epävarmuuden katsotaan olevan alhainen.
      Liitteessä I vahvistettujen vaatimusten noudattamisen tarkastamiseksi jäsenvaltioiden viranomaiset testaavat yhden kotitalouksien kuivausrummun. Jos mitatut parametriarvot eivät vastaa valmistajan 4 artiklan 2 kohdassa tarkoitetussa teknisessä dokumentaatiossa ilmoittamia arvoja taulukossa 1 ilmoitettujen vaihteluvälien rajoissa, mittaukset suoritetaan vielä kolmesta kotitalouksien kuivausrummusta. Näiden kolmen kotitalouksien kuivausrummun mittaustulosten aritmeettisen keskiarvon on täytettävä vaatimukset taulukossa 1 määriteltyjen vaihteluvälien rajoissa.
      Muussa tapauksessa on katsottava, etteivät kyseinen malli ja mitkään vastaavat kotitalouksien kuivausrumpumallit ole liitteen I vaatimusten mukaisia.
      
         Taulukko 1
      
      
                  Mitattava parametri
               
               
                  Tarkastuksissa sallitut poikkeamat
               
            
                  Painotettu vuotuinen energiankulutus
               
               
                  Mitattu arvo ei saa olla yli 6 % suurempi kuin AEC
                     :n nimellisarvo (1).
               
            
                  Painotettu energiankulutus
               
               
                  Mitattu arvo ei saa olla yli 6 % suurempi kuin Et
                     :n nimellisarvo.
               
            
                  Painotettu kondensointiteho
               
               
                  Mitattu arvo ei saa olla yli 6 % pienempi kuin Ct
                     :n nimellisarvo.
               
            
                  Painotettu ohjelman kesto
               
               
                  Mitattu arvo ei saa olla yli 6 % pidempi kuin Tt
                     :n nimellisarvo.
               
            
                  Tehonkulutus pois päältä -tilassa ja päälle jätettynä -tilassa
               
               
                  Kun tehonkulutuksen Po
                      ja Pl
                      mitattu arvo on suurempi kuin 1,00 W, se ei saa olla yli 6 % suurempi kuin nimellisarvo. Kun tehonkulutuksen Po
                      ja Pl
                      mitattu arvo on 1,00 W tai pienempi, se ei saa olla yli 0,10 W suurempi kuin nimellisarvo.
               
            
                  Päälle jätettynä -tilan kesto
               
               
                  Mitattu arvo ei saa olla yli 6 % pidempi kuin Tl
                     :n nimellisarvo.
               
            
         (1)  ’Nimellisarvolla’ tarkoitetaan valmistajan ilmoittamaa arvoa. Kuuden prosentin epävarmuus mittauksessa on nykyisin hyväksytty laboratoriotestauksen virhe mitattaessa ilmoitettuja parametreja uudella mittausmenetelmällä, jota käytetään uusille merkintä- tai ekosuunnitteluvaatimuksille, mukaan lukien täydellä rummulla ja vajaalla rummulla toteutetut kuivausohjelmat.
   
   
      LIITE IV
      
         Viitearvot
      
      Tämän asetuksen voimaantuloajankohtana kotitalouksien kuivausrumpujen energiankulutuksen ja kuivauksen aikaisen äänitason osalta paras markkinoilla saatavilla oleva teknologia yksilöidään seuraavasti vakiopuuvillaohjelmalla:
      
                  1)
               
               
                  Hormiin liitettävät kotitalouksien kuivausrummut, nimelliskapasiteetti 3 kg:
                  
                              a)
                           
                           
                              energiankulutus: 1,89 kWh/kuivausohjelma vakiopuuvillaohjelmalla täydellä rummulla, vastaa 247 kWh:n vuosikulutusta (1);
                           
                        
                              b)
                           
                           
                              äänitaso: 69 dB.
                           
                        
            
                  2)
               
               
                  Hormiin liitettävät kotitalouksien kuivausrummut, nimelliskapasiteetti 5 kg:
                  
                              a)
                           
                           
                              energiankulutus: 2,70 kWh/kuivausohjelma vakiopuuvillaohjelmalla täydellä rummulla, vastaa 347 kWh:n vuosikulutusta (1);
                           
                        
                              b)
                           
                           
                              äänitaso: ei saatavilla.
                           
                        
            
                  3)
               
               
                  Kaasukäyttöiset hormiin liitettävät kotitalouksien kuivausrummut, nimelliskapasiteetti 5 kg:
                  
                              a)
                           
                           
                              kaasuenergiankulutus: 3,25 kWhKaasu/kuivausohjelma, vastaa 1,3 kWh:ta vakiopuuvillaohjelmalla täydellä rummulla. Vuotuinen energiankulutus ei ole saatavilla;
                           
                        
                              b)
                           
                           
                              äänitaso: ei saatavilla.
                           
                        
            
                  4)
               
               
                  Kondensoivat kotitalouksien kuivausrummut, nimelliskapasiteetti 5 kg:
                  
                              a)
                           
                           
                              energiankulutus: 3,10 kWh/kuivausohjelma vakiopuuvillaohjelmalla täydellä rummulla, vastaa 396 kWh:n vuosikulutusta (1);
                           
                        
                              b)
                           
                           
                              äänitaso: ei saatavilla.
                           
                        
            
                  5)
               
               
                  Hormiin liitettävät kotitalouksien kuivausrummut, nimelliskapasiteetti 6 kg:
                  
                              a)
                           
                           
                              energiankulutus: 3,84 kWh/kuivausohjelma vakiopuuvillaohjelmalla täydellä rummulla, vastaa 487 kWh:n vuosikulutusta (1);
                           
                        
                              b)
                           
                           
                              äänitaso: 67 dB.
                           
                        
            
                  6)
               
               
                  Kondensoivat kotitalouksien kuivausrummut, nimelliskapasiteetti 6 kg:
                  
                              a)
                           
                           
                              energiankulutus: 1,58 kWh/kuivausohjelma vakiopuuvillaohjelmalla täydellä rummulla, vastaa 209 kWh:n vuosikulutusta (1);
                           
                        
                              b)
                           
                           
                              äänitaso: ei saatavilla.
                           
                        
            
                  7)
               
               
                  Hormiin liitettävät kotitalouksien kuivausrummut, nimelliskapasiteetti 7 kg:
                  
                              a)
                           
                           
                              energiankulutus: 3,9 kWh/kuivausohjelma vakiopuuvillaohjelmalla täydellä rummulla, vastaa 495 kWh:n vuosikulutusta (1);
                           
                        
                              b)
                           
                           
                              äänitaso: 65 dB.
                           
                        
            
                  8)
               
               
                  Kaasukäyttöiset hormiin liitettävät kotitalouksien kuivausrummut, nimelliskapasiteetti 7 kg:
                  
                              a)
                           
                           
                              kaasuenergiankulutus: 3,4 kWhKaasu/kuivausohjelma, vastaa 1,36 kWh:ta vakiopuuvillaohjelmalla täydellä rummulla. Vuotuinen energiankulutus ei ole saatavilla;
                           
                        
                              b)
                           
                           
                              äänitaso: ei saatavilla.
                           
                        
            
                  9)
               
               
                  Kondensoivat kotitalouksien kuivausrummut, nimelliskapasiteetti 7 kg:
                  
                              a)
                           
                           
                              energiankulutus: 1,6 kWh/kuivausohjelma vakiopuuvillaohjelmalla täydellä rummulla, vastaa 211 kWh:n vuosikulutusta (1);
                           
                        
                              b)
                           
                           
                              äänitaso: 65 dB.
                           
                        
            
                  10)
               
               
                  Hormiin liitettävät kotitalouksien kuivausrummut, nimelliskapasiteetti 8 kg:
                  
                              a)
                           
                           
                              energiankulutus: 4,1 kWh/kuivausohjelma vakiopuuvillaohjelmalla täydellä rummulla, vastaa 520 kWh:n vuosikulutusta (*);
                           
                        
                              b)
                           
                           
                              äänitaso: 65 dB.
                           
                        
            
                  11)
               
               
                  Kondensoivat kotitalouksien kuivausrummut, nimelliskapasiteetti 8 kg:
                  
                              a)
                           
                           
                              energiankulutus: 2,30 kWh/kuivausohjelma vakiopuuvillaohjelmalla täydellä rummulla, vastaa 297 kWh:n vuosikulutusta (*);
                           
                        
                              b)
                           
                           
                              äänitaso: ei saatavilla.
                           
                        
            
         (1)  Laskettu käyttäen seuraavia olettamuksia: 160 kuivausohjelmaa vuodessa, vakiopuuvillaohjelman energiankulutus vajaalla rummulla 60 prosenttia täyden rummun energiankulutuksesta ja vuotuinen lisäenergiankulutus tehonsäästötiloissa 13,5 kWh.